કર્મનો અર્થ છે કરવાલાયક કામ. એનો અર્થ ફરજ, ડ્યુટી નથી. ફરજ શબ્દમાં તો ઈચ્છા ન હોવા છતાં કરવું પડે માટે કરવાનું એવો ભાવ રહેલો છે. બીજો કોઈ છુટકો નથી, સમાજમાં ખરાબ દેખાય માટે કરવું પડતું કામ એવો અર્થ છે. જો આપણે કોઈપણ પ્રકારની અપેક્ષા વીના કર્મ કરીએ તો આપણું સમગ્ર અસ્તીત્વ એમાં જોતરાશે, અને કર્મ કરતાં કરતાં જ આપણને આનંદની પ્રાપ્તી થશે. કર્મના અંતે આવતા પરીણામ સુધી રાહ જોવાની રહેશે નહીં. કર્મનો આ જ હેતુ છે. આ આનંદ ત્યારે જ મળે જો એ કર્તવ્ય કર્મ હોય તો – કરવા યોગ્ય કામ હોય તો. ફરજને લીધે કરવાનું કામ નહીં.